Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin strateginen liittolaisuus USA:n kanssa on korvaamaton, -
vaikka erimielisyyksiä on ajoittain.
Bidenin hallinto lopettaa tieteellis-teknologisen yhteistyön -
Länsirannalla toimivien israelilaisinstituutioiden kanssa.
Presidentti Isaac Herzog puhui palestiinalaishallinnon johtajan, -
Mahmud Abbasin kanssa, -
ja toivotti palestiinalaisille hyvää Id al-adhaa eli islamilaista uhrijuhlaa.
Israelin strateginen liittolaisuus USA:n kanssa on korvaamaton, -
eivätkä ajoittain vaihtelevat Israelin ja USA:n suhteet vaikuta siihen.
Pääministeri Benjamin Netanjahu tapasi USA:n kongressin jäseniä -
kansliassaan Jerusalemissa ja paljasti vierailleen -
kertoneensa Bidenin hallinnolle noin kuukausi sitten, -
että Kiina on kutsunut Netanjahun käymään, ja vierailu tapahtuu pian.
Kiinan-matka on neljäs pääministeri Netanjahulle kaikkina virkakausinaan.
Se toteutuu ennen kuin hänet on edes kutsuttu Valkoiseen taloon.
Netanjahu teki kuitenkin selväksi vierailleen, -
että USA:n ja Israelin turvallisuus- ja tiedusteluyhteistyö on huipussaan, -
ja korosti, että USA pysyy aina Israelin korvaamattomana liittolaisena.
Parlamentin ulkoasiain- ja puolustuskomiteassa -
ulkoministeri Eli Cohen puhui ministeriön ponnisteluista -
Israelin kansainvälisen aseman parantamiseksi -
kuuden viime kuun aikana.
Lähi-idän tilanteesta on paljon kysymyksiä.
Seuraamme huolestuneina Iranin diplomaattista mukaantuloa.
En puhu turvallisuudesta vaan Iranin diplomatiatoimista.
Venäjä ja Ukraina herättävät kysymyksiä -
omaankin politiikkaamme liittyen. Siksi odotamme kovasti tätä keskustelua.
Kuuden viime kuukauden kuluessa -
olemme pyrkineet edistämään Israelin valtion läpimurtoa.
Vierailimme Sudanissa laskeaksemme rauhansopimuksen perustan.
Tulitte kanssamme Ukrainaan hyvin tärkeälle vierailulle, -
joka asetti meidät osaksi länsiblokkia.
Toimintamme Turkissa, lennot Omanin yllä, -
kauppasopimus Arabiemiirikuntien kanssa, viisumikysymys, Iranin asia, -
ja mainitsitte myös joitain muita maita.
Tänä aikana Israel on vahvistanut asemaansa Keski-Aasiassa, -
sellaisissa maissa, joissa läsnäolomme oli pitkälti rajallista.
Teimme tärkeitä virkamatkoja myös Kaakkois-Aasiaan, -
mistä kerromme enemmän suljetussa tilaisuudessa.
Saan ilokseni kertoa, että olemme herätelleet suhteita maihin, -
joiden kanssa ei ole diplomaattisuhteita, -
laajentaaksemme Abraham-sopimuksia.
Tämän piti olla osa Negevin huippukokousta, -
joka oli tarkoitus pitää ensi viikolla mutta joka siirtynee syyskuulle.
Saimme lopetettua kriisin Puolan kanssa, joka on Nato-maa.
Meillä on paljon haasteita Iranin suhteen.
Cohen kertoi keskustelleensa ennen kokousta puhelimitse -
brittiulkoministeri James Cleverlyn kanssa.
Cleverly kertoi brittihallinnon aikeesta säätää laki, -
joka kieltäisi Israelin vastaisen BDS-boikottiliikkeen -
sekä muita järjestöjä, jotka boikotoivat Israelin valtiota.
Israelin hallitus suhtautui päätökseen iloiten.
Sen sijaan Bidenin hallinto päätti käytännössä lopettaa -
tieteellis-teknologisen yhteistyön -
niiden israelilaisinstituutioiden kanssa, jotka toimivat -
Israelin hallintaan vasta vuoden 1967 sodan jälkeen tulleilla alueilla.
USA arvostaa syvästi tieteellis-teknologista yhteistyötä -
Israelin kanssa, ja se jatkuu vahvana.
Ulkoministeriö antoi hiljattain ulkopoliittisen ohjeen virastoille, -
että tieteellis-teknologinen yhteistyö Israelin kanssa -
niillä alueilla, jotka tulivat Israelin hallintaan vuoden 1967 jälkeen -
ja joiden pysyvästä asemasta neuvotellaan, -
ei ole linjassa USA:n ulkopolitiikan kanssa.
Tahdon tehdä selväksi, -
että ohje kuvastaa USA:n vuosi- kymmeniä voimassa ollutta kantaa, -
jonka tämä hallinto vahvisti, että kyseisten maantieteellisten alueiden -
pysyvä asema kuuluu neuvottelujen piiriin.
Palaamme USA:n pitkäaikaiseen, aiemmin voimassa olleeseen -
maantieteellisesti rajoitettuun tukeen näille toimille kyseisillä alueilla.
Käytännössä instituutioille asetetaan pakotteita, -
ja mukana on myös Ariel-yliopisto.
Ilmoitus tehtiin, kun Israel ilmoitti hyväksyvänsä -
5 700 uutta asuntoa Juudeaan, Samariaan ja Jordaninlaaksoon.
Päätös suututti Bidenin hallinnon, -
joka katsoo juutalaisten läsnäolon Länsirannalla estävän -
kansainvälisesti toivotun kahden valtion ratkaisun -
Israelin―palestiinalaisten konfliktiin.
Olemme sanoneet suoraan Israelin viranomaisille, -
että uskomme asutusten estävän neuvotellun kahden valtion ratkaisun -
vuoden 1967 rajojen mukaisesti, -
mitä pidämme parhaana ratkaisuna konfliktiin.
USA:n ulkoministeriöstä toistettiin myös, -
että kaikki ääriväkivalta tuomitaan riippumatta siitä, -
ovatko tekijät israelilaisia vai palestiinalaisia.
Tuomitsemme kaikenlaisen ääriväkivallan ja lietsonnan, -
ovatpa sen takana israelilaiset tai palestiinalaiset.
Pyrimme purkamaan jännitteitä ja luomaan ympäristön, -
jossa molemmilla on yhtä paljon turvaa, vaurautta ja arvokkuutta.
Presidentti Isaac Herzog soitti aiemmin tänään -
palestiinalaishallinnon johtajalle, Mahmud Abbasille -
toivottaakseen tälle hyvää id al-adhaa eli islamilaista uhrijuhlaa.
Keskustelun aikana Herzog painotti, -
että on tärkeää sotia terrorismia, lietsontaa ja vihaa vastaan -
voimakkaasti ja sinnikkäästi, -
ja lisäsi, miten kamalan hinnan ja millaista tuskaa terrorismi aiheuttaa -
uhrien omaisille ja koko Israelille.
Herzog toisti, että terrorismi pitää kitkeä ankarasti, -
sillä se vahingoittaa yksilöitä, perheitä ja yhteisöjä -
sekä mahdollisuutta elää rauhassa rinnakkain tällä seudulla Lähi-idässä.
Lisäksi Herzog painotti tuomitsevansa yksiselitteisesti -
israelilaisen ääriryhmän hyökkäyksen viattomia palestiinalaisia vastaan.
Vaikka palestiinalaismediassa kerrottiin israelilaismedian uutisesta,-
että Herzog ja Abbas olivat keskustelleet, -
palestiinalaishallinto ei julkaissut lausuntoa asiasta.
Ja koska palestiinalaishallinto ei saa Pohjois-Samarian tilannetta hallintaan,
Israelin on pakko "muuttaa yhtälöä", -
mistä pääministeri Netanjahu puhui Israelin parlamentin täysistunnolle.
Taistelemme parhaillaan terrorismia vastaan, -
ja siksi meidän on jatkuvasti oltava vihollistemme edellä.
Sitä ei pidä vähätellä.
Ei ole olemassa absoluuttista valtaa.
On vain suhteellista valtaa, mikä vaatii keksimään uutta, -
pysymään vihollisen edellä ja muuttamaan yhtälöä jatkuvasti.
Netanjahu kertoi, miten yhtälöä muutetiin -
käyttämällä tappavampia työkaluja Gazan terrorismia vastaan.
Tapahtumat Länsirannalla, pääasiassa Pohjois-Samariassa, -
ovat pakottaneet Israelin reagoimaan.
Jeninistä lähtenyt terrorisolu aikoi iskeä Jalamehin läheisiin joukkoihin.
Kun he poistuivat ajoneuvosta, -
katseemme taivaalla eliminoi heidät lennokilla.
Tämä on taas uusi muutos yhtälössä.
Se ei kuitenkaan tarkoita, että terrorismi on jouten. Sekin kehittyy.
Kysymys kuuluu, kuka pääsee toisen edelle?
Olemme eliminoineet yli sata terroristia.
Pidättäneet ja eliminoineet, mutta useimmat eliminoitiin.
Kuka ikinä murhaa tai vahingoittaa meitä, -
löytää itsensä joko haudasta tai vankilasta.
Useimmat päätyvät hautaan.
Riittääkö se? Ei. Miten se toimii?
Valtaosin terrorismi ei ole järjestäytynyttä vaan spontaania, -
yhden terroristin tai solun tekoja.
Jokainen väittää, että vaikka edeltäjien kävi huonosti, heidän ei käy.
Mutta kun he eivät pääse pälkähästä, se heikentää terrorin potentiaalia.
Terrorismin vastaisessa sodassa tehtiin viime yönä -
mittavia terrorismin vastaisia operaatioita, -
ja kymmenen terrorismista epäiltyä pidätettiin.
Netanjahu tuomitsi jyrkästi iskut -
Israelin eri turvallisuushaarojen komentajia vastaan -
ja sanoi paheksuvansa syvästi marginaalisten ääriryhmien iskuja -
israelilaisjoukkoja ja viattomia palestiinalaisia vastaan.
Kiitos seurasta!
Jos tuotantomme on siunannut sinua -
ja haluat tukea lahjoitusten varassa toimivan TV7 Israelin toimintaa, -
harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja sisariemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa! Huomiseen, jos Luoja suo.
Suomennos: Maija Tuukkanen